b'\n_START_ARTICLE_\nJaj\xc4\x8dastolistna kalina\n_START_SECTION_\nOpis\n_START_PARAGRAPH_\nGrm lahko v vi\xc5\xa1ino dose\xc5\xbee od 3 do 4,6 metra. Listi so usnjati, mesnati in svetle\xc4\x8di in zelene barve. Rob listov je cel, po obliki so ovalni. Drobni beli dvospolni cvetovi so zdru\xc5\xbeeni v ovr\xc5\xa1nih lataskih socvetjih, ki imajo mo\xc4\x8dan in za marsikoga neprijeten vonj. Oplojeni cvetovi se razvijejo v okrogle svetle\xc4\x8de \xc5\xa1krlatno-\xc4\x8drne jagode, ki ostanejo na vejah \xc5\xa1e dolgo pozimi. Vsi ras\xc2\xadtlinski deli, zlasti plodovi, so ljudem strupeni, mnoge vrste ptic pa hranijo s plodovi in tako skrbijo za \xc5\xa1irjenje rastline._NEWLINE_Jaj\xc4\x8dastolitna kalina je v vrtnarstvu izjemno priljubljen grm in predstavlja najpogostej\xc5\xa1o rastlinsko vrsto za \xc5\xbeive meje v Veliki Britaniji. Tudi v Sloveniji se ta grm veliko prodaja v ta namen.'